אלון קסטיאל מחזיק ב-5 אחוז ממניות הבלוק, המועדון שבו ביצע חלק מהעבירות שבגינן הורשע. "היינו רוצים שיוותר על חלקו לנוכח הנזק הגדול שגרם למועדון ולנו, וכמובן בשל הנזק שגרם לכל כך הרבה נשים", אומר הבעלים ירון טראקס
זמן שוועדת השחרורים תדון היום בבקשתו של אלון קסטיאל לשחרור מוקדם, איש הנדל"ן וחיי הלילה, שהורשע בניסיון אונס ומעשה מגונה, מסרב לשחרר את מניותיו במועדון הבלוק, שבו ביצע חלק מהעבירות.
בנובמבר 2016 חשפנו במקום הכי חם בגיהנום כי קסטיאל תקף מינית עשרות נשים. את רובן הוא פגש במועדוני לילה תל אביביים, בחלקם היה שותף. את הכתבה הראשונה פרסמנו לאחר שכמה בעלי מועדונים סיפרו לנו כי הרחיקו את קסטיאל מכניסה אליהם, בשל תלונות שונות של נשים על הטרדות מצדו.
אחד מהם היה ירון טראקס, הבעלים של מועדון הבלוק הפופולרי בדרום תל אביב. הוא הרחיק את קסטיאל פעמיים מהבלוק, למרות שקסטיאל עצמו מחזיק בכ-5 אחוז ממניות המועדון.
"פעם אחת בבלוק הוא תפס מישהי על הרחבה, ופשוט סירב להרפות", סיפר לנו אז ניב הדס. "הביאו שומרים כדי להוציא אותה ממנו בכח. אחרי המקרה הזה הם הרחיקו אותו מהמועדון".
למקום הכי חם נודע כי מזה זמן רב בעלי המועדון, וטראקס בראשם, מנסים "להיפטר" מהמשקיע הלא רצוי, ללא הצלחה.
על פי ההערכות, קסטיאל רכש את חלקו במועדון בכ-150 אלף שקל וכעת, באמצעות אחיו שמנהל את המגעים עם המועדון, הוא מעוניין לקבל עליהם כ-75 אלף שקלים ואינו מוכן לוותר.
בכל מקרה, קסטיאל לא ראה החזר על ההשקעה עד היום, שכן המועדון נמצא בהפסדים, בין היתר בשל מגיפת הקורונה שסגרה את שעריו לזמן ארוך.
"קסטיאל מעולם לא קיבל שקל מהמועדון", אומר ירון טראקס. "ברגע שתהיה לנו אפשרות להוציא אותו או שנמצא מישהו שיסכים להחליף אותו, זה יקרה. הוא רוצה לראות החזר מסוים על ההשקעה שלו, ולא מוכן לוותר על המניות. אנחנו היינו רוצים שיוותר על המניות לנוכח הנזק הגדול שגרם למועדון ולנו הבעלים. ובאופן כללי, כמובן בגלל הנזק החמור הרבה יותר שגרם לכל כך הרבה נשים.
"קסטיאל מעולם לא קיבל שקל מהמועדון. ברגע שתהיה לנו אפשרות להוציא אותו או שנמצא מישהו שיסכים להחליף אותו, זה יקרה"
"בניגוד למה שהרבה אנשים חושבים, מועדון לילה כמו הבלוק זה לא ארגזים של כסף. זה ארגזים של חובות. תל אביב. לא ידוע לי על מועדון אחד שהיה באמת רווחי. אנחנו לא מוותרים ועדיין מאמינים שזה בסוף ישתלם, אבל כרגע יש לנו עוד כמה מיליונים בחובות".
"יום אחד מתקשרת אלי שרון שפורר, אומרת לי שמעתי שיש לך סיפור על אלון קסטיאל". הסדרה "אחרי חצות" הציפה מחדש את האופן שבו המקום הכי חם היה היחיד שהעז לחשוף את פרשת קסטיאל, לפני כולם. כדי שנוכל להמשיך להביא את התחקירים שלנו, תמכו עכשיו בעבודת המקום: https://t.co/Q5N70CWMy9 pic.twitter.com/IinBG0O6mu
קסטיאל נדון ל-57 חודשי מאסר, אחרי הסדר טיעון שכלל תקיפות של ארבע נשים מתוך יותר מ-20 שהתלוננו. הוא ריצה מתוכם 36 חודשים. ועדת השחרורים שבפניה הופיע היום תחליט בשעה הקרובה אם לקצר את עונשו של קסטיאל בשליש. במידה ותעתר לבקשתו, הוא ישתחרר בתוך חודשים ספורים.
ארבע הנשים שקסטיאל הורשע בתקיפתן, כתבו מכתב לוועדת השחרורים וביקשו שלא לשחרר אותו.
היום פרסמנו עדות חדשה שלא פורסמה עד היום, של אישה שסיפרה כי נאנסה על ידי קסטיאל אך לא מצאה את הכוחות להתלונן במשטרה או להיחשף.
במרוצת השנים פרסמנו במקום הכי חם עדויות נוספות של נשים שלא פנו למשטרה, ויש ברשותנו עדויות קשות שלא פרסמנו עד היום לבקשת הנשים.


הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







